מיכל אפרת (מאיירת)

[[ציור קיר מאת מיכל אפרת]]
מיכל (אוולינה) אפרת (27 באפריל 1926 – 21 באוגוסט 2017) הייתה מאיירת ספרי ילדים, ציירת קירות ורפלקסולוגית ישראלית.

==קורות חיים==

מיכל (אוולינה) אפרת נולדה בשנת 1926 באוסטרבה שבחבל מוראביה, צ'כוסלובקיה (צ'כיה). הצטיינה בלימודים, אהבה ספורט ולמדה בלט וציור. ילדותה נקטעה עם כיבוש צ'כיה על ידי הגרמנים בשנת 1939. בספטמבר 1942 גורשה המשפחה לטרזיינשטט. בדצמבר 1943 נשלחה לאושוויץ-בירקנאו, ומשם הועברה למחנות אחרים. באפריל 1945 השתחררה ממחנה ברגן-בלזן, לאחר שכל משפחתה נספתה. לאחר מלחמת העולם השנייה חזרה ללמוד אמנות גרפית בפראג אך עלתה לארץ לפני סיום לימודיה. משנת 1949 ועד מותה התגוררה בקיבוץ גבעת חיים מאוחד שבעמק חפר.
בארץ למדה גרפיקה במכון לאמנות במכללת אורנים ובמשך שנים רבות הייתה האחראית על הגרפיקה של ספרי הילדים בהוצאת הקיבוץ המאוחד.
ב-1990 ארגנה והשתתפה אפרת בתערוכה קבוצתית של מאיירים ישראלים בפראג.
ב-1952 הוזמנה לאייר קובץ שיריה של משוררת הילדים פניה ברגשטיין. מאז איירה עשרות ספרים בהם ספרים של ע. הלל, עשי ויינשטיין, משה דפנא, תרצה אתר, מיריק שניר ועוד.
ב-2010 הציגה תערוכת איורים משותפת עם תרצה טנאי במוזיאון בית אורי ורמי נחושתן בקיבוץ אשדות יעקב מאוחד.
ב-1997 (תשנ"ז) קיבלה פרס על שם נחום גוטמן על האיורים לספר "הילדה איילת"; מנימוקי השופטים: "ייחודה בסגנונה המיוחד והמתחדש המתאים את עצמו לסיפור ולתקופה".
בין הספרים שאיירה: "הילדה איילת", מאת המשוררת היידית הנודעת קדיה מולודובסקי, ו"ניסע אל השדה" מאת פניה ברגשטיין.

מיכל אפרת נפטרה ב-2017, בגיל 91. הותירה בן יחיד, עוזי אפרת, וכן נכדים ונינים.

==ספרים שאיירה==
* נעמי שמר, שירים מכנרת, הוצאת המוזיקה הישראלית בע"מ, 1958.
* ע. הלל, אני פשוש, הקיבוץ המאוחד, 1987.
* ע. הלל, בוקר טוב, הקיבוץ המאוחד, 2004.
*גרעין טמנתי: ספר מנגינות לשירים מאת פניה ברגשטיין (ליקט וערך: ארנסט הורביץ; ציירה: מיכל אפרת), הקיבוץ המאוחד, 1967.
*דובי, פיפי ולישון (כתבה: עשי וינשטיין; איירה מיכל אפרת), 2001.
*הבוקר בהיר הוא (כתב: משה דפנא; ציירה: מיכל אפרת), הקיבוץ המאוחד, 1965.
*הודי חמודי (כתבו: משה דפנא, אביטל דפנא; ציירה: מיכל אפרת), הקיבוץ המאוחד, 1981.
*רחל בוימוול, חמישים אגדה ואגדה, ציירה: מיכל אפרת, תרגם: שלמה אבן-שושן), אגודת הסופרים, 1973.
*עשי וינשטיין, מחבואים, 2001.
*עשי וינשטיין, הנסיך של אמא, 2001.
*פניה ברגשטיין, ניסע אל השדה, הקיבוץ המאוחד, 1980.
*רבקה זיו, הצב חבקוק ועוד שירים, ספרית פועלים, 1979.
*שוטי ספינתי ברוח (כתב: דוד אגמון; ציורים: בינה גבירץ ומיכל אפרת), תל אביב: 1990.
*שירים לקטנטנים (כתבה: מירי ברוך; איורים: מיכל אפרת, נורית צרפתי, טובית אוריאל), 2000.
*מיריק שניר, קטני קטנים, הוצאת הקיבוץ המאוחד, 1985.
*מיריק שניר, קטנטנים, הוצאת הקיבוץ המאוחד, 1988.
*מיריק שניר, לקטנים גדולים, הוצאת הקיבוץ המאוחד, 1991.
*מיריק שניר, בדשא יש פרח, הוצאת הקיבוץ המאוחד, 1995.
* מרים רות, מגפים, הוצאת הקיבוץ המאוחד, 2013.

==קישורים חיצוניים==

* 
* 
* , מתוך הבלוג "יומן מסע לחקר 100 שנות תרבות לילדים בקיבוצים" של עינת אמיתי
* [http://www.uri-rami-museum.co.il/node/51 מיכל אפרת - יש פרפרים פה] באתר מוזיאון בית אורי ורמי נחושתן
* 

קטגוריה:גבעת חיים מאוחד: אישים
קטגוריה:זוכי פרס נחום גוטמן
קטגוריה:ישראליות ילידות צ'כוסלובקיה
קטגוריה:ישראלים ילידי צ'כוסלובקיה
קטגוריה:יהודים בשואה: צ'כוסלובקיה
קטגוריה:אסירים במחנה הריכוז ברגן-בלזן
קטגוריה:אסירים במחנה הריכוז אושוויץ
קטגוריה:אסירים בגטו טרזיינשטט
קטגוריה:ניצולות השואה
קטגוריה:ניצולי השואה: צ'כיה
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:בוגרות אורנים - המכללה האקדמית לחינוך
קטגוריה:בוגרי אורנים - המכללה האקדמית לחינוך
קטגוריה:ציירות ישראליות
קטגוריה:ציירים ישראלים
קטגוריה:מאיירות ישראליות
קטגוריה:מאיירים ישראלים
קטגוריה:אישים הקבורים בגבעת חיים מאוחד
קטגוריה:ישראליות שנולדו ב-1926
קטגוריה:ישראלים שנולדו ב-1926
קטגוריה:ישראליות שנפטרו ב-2017
קטגוריה:ישראלים שנפטרו ב-2017